
COMUNICAT DE PRESĂ
Data : 22 iulie 2026
„PNRR : Fonduri pentru România modernă și reformată!“

Comuna Chirpăr din județul Sibiu a finalizat proiectul „Înființarea și dotarea Centrului de Colectare prin Aport Voluntar Chirpăr, județul Sibiu”, finanțat prin Planul Național de Redresare și Reziliență (PNRR), în cadrul Apelului nr. PNRR/2022/C3/S/I.1.A – Componenta C3 – Managementul deșeurilor, Investiția I1 „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, Subinvestiția I1.a – „Înființarea de centre de colectare prin aport voluntar”, Cod proiect C3I1A0122000266. Contractul de finanțare a fost semnat la data de 27 februarie 2023.

Investiția a avut ca obiectiv construirea și dotarea unui Centru de Colectare prin Aport Voluntar în localitatea Chirpăr, destinat întregii comunități. Centrul va deservi cei aproximativ 1.434 de locuitori ai comunei, iar estimările arată că, prin intermediul acestuia, vor fi colectate anual aproximativ 32 de tone de deșeuri, cu o rată de reciclare de 50% pentru deșeurile colectate separat.
Realizat în perioada 2023–2026, proiectul a parcurs toate etapele prevăzute: proiectare, execuția lucrărilor, racordarea la utilități, livrarea și recepționarea containerelor, instruirea personalului și pregătirea documentației finale pentru recepția investiției și închiderea proiectului. Valoarea finală cu TVA a investiției de bază este de cca 3.550.000 lei (lucrările: 2.443.213,29 lei + 17 containere pentru deseuri: 1.104.246 lei).
„Această investiție este benefică pentru locuitorii comunei Chirpăr. Nu se vor mai arunca resturi, gunoaie, plasticuri sau cârpe pe toate pârâurile de pe Valea Veseudului. Toate aceste deșeuri vor putea fi aduse la centru și depozitate fiecare în containerul aferent”, a declarat primarul comunei Chirpăr, Eugen Feldeoiu.

[bookmark: _GoBack]Managerul de proiect, Elena Curcean, subliniază că investiția va fi finalizată în termenul prevăzut prin contractul de finanțare. „Am ajuns, în sfârșit, la final. Au fost livrate inclusiv containerele prevăzute în proiect, iar în perioada următoare vom depune cererile finale de transfer pentru decontarea ultimei situații de lucrări și a serviciilor rămase. Pentru locuitori, cred că acest centru va fi de un real folos, având în vedere că în zonă nu mai funcționează un serviciu de colectare a deșeurilor de acest tip”, a precizat aceasta.
Centrul este dotat cu containere pentru colectarea separată a unei game variate de deșeuri: deșeuri periculoase, deșeuri electrice și electronice, textile, hârtie și carton, plastic, sticlă, metal, lemn și mobilier, anvelope, deșeuri vegetale, deșeuri din construcții și demolări, precum și cu un container frigorific și un spațiu administrativ echipat cu grup sanitar.
Prin această investiție, Comuna Chirpăr își consolidează infrastructura de management al deșeurilor și contribuie la îndeplinirea obiectivelor prevăzute în Planul Județean de Gestionare a Deșeurilor, precum și la țintele de colectare și reciclare asumate de România la nivelul Uniunii Europene.

Date de contact: Comuna Chirpăr, e-mail primaria_chirpar@yahoo.com, Telefon 0269/586101, 0269/586178, str. Principală, nr. 47, loc. Chirpăr, jud Sibiu.
„Conținutul acestui material nu reprezintă în mod obligatoriu poziția oficială a Uniunii Europene sau a Guvernului României”

„PNRR. Finanțat de Uniunea Europeană – Următoarea Generație UE”
https://mfe.gov.ro/pnrr/                  	  https://www.facebook.com/PNRROficial/

